CELEX: 32022R0977
Language: hu
Date: 2022-06-22 00:00:00
Title: A Bizottság (EU) 2022/977 végrehajtási rendelete (2022. június 22.) az (EU) 2016/1036 európai parlamenti és tanácsi rendelet 11. cikkének (2) bekezdése szerinti hatályvesztési felülvizsgálatot követően a Kínai Népköztársaságból származó nagy szakítószilárdságú poliészterfonalak behozatalára vonatkozó végleges dömpingellenes intézkedések tekintetében két, új exportáló gyártóként való figyelembevétel iránti kérelem elfogadásáról, valamint az (EU) 2017/325 bizottsági végrehajtási rendelet módosításáról

2022.6.24.   
               
               
                  HU
               
               
                  Az Európai Unió Hivatalos Lapja
               
               
                  L 167/55
               
            
         A BIZOTTSÁG (EU) 2022/977 VÉGREHAJTÁSI RENDELETE
         (2022. június 22.)
         az (EU) 2016/1036 európai parlamenti és tanácsi rendelet 11. cikkének (2) bekezdése szerinti hatályvesztési felülvizsgálatot követően a Kínai Népköztársaságból származó nagy szakítószilárdságú poliészterfonalak behozatalára vonatkozó végleges dömpingellenes intézkedések tekintetében két, új exportáló gyártóként való figyelembevétel iránti kérelem elfogadásáról, valamint az (EU) 2017/325 bizottsági végrehajtási rendelet módosításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az Európai Unióban tagsággal nem rendelkező országokból érkező dömpingelt behozatallal szembeni védelemről szóló, 2016. június 8-i (EU) 2016/1036 európai parlamenti és tanácsi rendeletre (1) (a továbbiakban: az alaprendelet),
         tekintettel a Kínai Népköztársaságból származó nagy szakítószilárdságú poliészterfonalak behozatalára vonatkozó végleges dömpingellenes vám kivetéséről szóló, 2017. február 24-i (EU) 2017/325 bizottsági végrehajtási rendeletre (2) és különösen annak 2. cikkére,
         mivel:
         A.   HATÁLYBAN LÉVŐ INTÉZKEDÉSEK
         
                     (1)
                  
                  
                     2010. november 29-én a Tanács az 1105/2010/EU tanácsi végrehajtási rendelettel (a továbbiakban: az eredeti rendelet) (3) végleges dömpingellenes vámot vetett ki a Kínai Népköztársaságból (a továbbiakban: Kína) származó nagy szakítószilárdságú poliészterfonalak (a továbbiakban: az érintett termék) behozatalára.
                  
               
                     (2)
                  
                  
                     Az (EU) 2016/1036 rendelet 11. cikkének (2) bekezdése szerinti hatályvesztési felülvizsgálatot követően a Bizottság 2017. február 26-án az (EU) 2017/325 végrehajtási rendelettel további öt évvel meghosszabbította az eredeti rendeletben foglalt intézkedéseket.
                  
               
                     (3)
                  
                  
                     A dömpingellenes vámok kivetését eredményező vizsgálat során (a továbbiakban: az eredeti vizsgálat) az alaprendelet 17. cikkének megfelelően mintavételre került sor a kínai exportáló gyártók vizsgálata céljából. A mintában nem szereplő együttműködő exportáló gyártókat az (EU) 2017/325 végrehajtási rendelet melléklete sorolja fel.
                  
               
                     (4)
                  
                  
                     A Bizottság az érintett termék behozatala tekintetében 0 % és 9,8 % közötti egyedi dömpingellenes vámtételeket vetett ki a mintában szereplő kínai exportáló gyártókra. A mintában nem szereplő együttműködő exportáló gyártók tekintetében 5,3 %-os vámtételt vetettek ki.
                  
               
                     (5)
                  
                  
                     Az eredeti rendelet 4. cikke értelmében a Bizottság ugyanezen rendelet mellékletét módosíthatja úgy, hogy egy új exportáló gyártóra a mintában nem szereplő együttműködő vállalatokra alkalmazott vámtételt kell alkalmazni, amennyiben bármely új kínai exportáló gyártó kielégítő bizonyítékot szolgáltat a Bizottságnak az alábbiakról:
                     
                                 a)
                              
                              
                                 nem exportálta az érintett terméket az Unióba az intézkedések alapjául szolgáló vizsgálati időszakban, azaz 2008. július 1. és 2009. június 30. között (a továbbiakban: az eredeti vizsgálati időszak) (a továbbiakban: az új exportáló gyártóként való figyelembevételhez szükséges első feltétel);
                              
                           
                                 b)
                              
                              
                                 nem áll kapcsolatban azon kínai exportőrökkel vagy gyártókkal, amelyekre az eredeti rendelettel bevezetett dömpingellenes intézkedések alkalmazandók (a továbbiakban: az új exportáló gyártóként való figyelembevételhez szükséges második feltétel); valamint
                              
                           
                                 c)
                              
                              
                                 az érintett terméket az Unióba ténylegesen csak az eredeti vizsgálati időszak végét követően exportálta, vagy visszavonhatatlan szerződéses kötelezettséget vállalt arra, hogy jelentős mennyiséget exportál az Unióba (a továbbiakban: az új exportáló gyártóként való figyelembevételhez szükséges harmadik feltétel).
                              
                           
               B.   KÉRELMEK ÚJ EXPORTÁLÓ GYÁRTÓKÉNT VALÓ FIGYELEMBEVÉTEL IRÁNT
         
                     (6)
                  
                  
                     A Fujian Billion Polymerization Fiber Technology Industrial Co., Ltd. és a Zhejiang Sanwei Material Technology Co., Ltd. (a továbbiakban: a kérelmezők) új exportáló gyártóként való figyelembevétel iránti kérelmet nyújtottak be a Bizottsághoz. A kérelmezők azt állították, hogy megfelelnek az eredeti rendelet 4. cikkében meghatározott mindhárom feltételnek (a továbbiakban: az új exportáló gyártóként való figyelembevételhez szükséges feltételek).
                  
               
                     (7)
                  
                  
                     Annak megállapításához, hogy a kérelmezők megfelelnek-e az új exportáló gyártóként való figyelembevételhez szükséges feltételeknek, a Bizottság első lépésként kérdőívet küldött a kérelmezőknek, amelyben arra vonatkozó bizonyítékokat kért, hogy a kérelmezők megfelelnek az említett feltételeknek.
                  
               
                     (8)
                  
                  
                     A kérdőívre adott válaszok elemzését követően a Bizottság további tájékoztatást és alátámasztó bizonyítékokat kért, amelyeket a kérelmezők benyújtottak.
                  
               
                     (9)
                  
                  
                     A Bizottság törekedett minden olyan információ ellenőrzésére, amelyet szükségesnek ítélt annak megállapításához, hogy a kérelmezők megfelelnek-e az új exportáló gyártóként való figyelembevételhez szükséges feltételeknek. E célból a Bizottság elemezte a kérelmezők által a kérdőívre adott válaszban benyújtott bizonyítékokat, lekérdezéseket hajtott végre különböző online adatbázisokban – többek között az Orbis (4) adatbázisban –, és összevetette a vállalatra vonatkozó információkat az interneten nyilvánosan hozzáférhető információkkal. Ezzel párhuzamosan a Bizottság az uniós gazdasági ágazatot is tájékoztatta a szóban forgó kérelemről, és felkérte, hogy szükség esetén tegye meg észrevételeit. Az uniós gazdasági ágazat nem nyújtott be észrevételeket azzal kapcsolatban, hogy a kérelmezők megfelelnek-e az új exportáló gyártóként való figyelembevételhez szükséges feltételeknek.
                  
               C.   A KÉRELEM ELEMZÉSE
         
            Fujian Billion Polymerization Fiber Technology Industrial Co., Ltd. (a továbbiakban: Billion)
         
         
                     (10)
                  
                  
                     Az új exportáló gyártóként való figyelembevételhez szükséges első feltétel tekintetében az eredeti vizsgálati időszak alatt a Billion nem rendelkezett ipari léptékű fonalgyártó kapacitással, és így nem exportált az Unióba. 2019-től kezdett beruházni ilyen termelési kapacitásba (5). Ezért és ellenkező bizonyíték hiányában a kérelmező teljesíti ezt a feltételt.
                  
               
                     (11)
                  
                  
                     Az új exportáló gyártóként való figyelembevételhez szükséges második feltétel tekintetében a Bizottság megállapította, hogy a Billion nem áll kapcsolatban az eredeti dömpingellenes intézkedések hatálya alá tartozó kínai exportáló gyártók egyikével sem. Ezenkívül a Bizottság megvizsgálta a Billion részvényeseit, melyek közül egyik sem tartozik az eredeti rendelettel bevezetett dömpingellenes intézkedések hatálya alá. Ezért a kérelmező megfelel ennek a feltételnek.
                  
               
                     (12)
                  
                  
                     Az új exportáló gyártóként való figyelembevételhez szükséges harmadik feltételt illetően a Bizottság megállapította, hogy a kérelmező 2021-ben, tehát az eredeti vizsgálati időszakot követően exportált az Unióba. A Billion számlákat, csomagjegyzéket, hajóraklevelet és egy belgiumi, valamint egy hollandiai vállalat által 2021-ben leadott megrendelésre vonatkozó fizetési elismervényt nyújtott be. Ezért a Billion teljesíti ezt a feltételt.
                  
               
                     (13)
                  
                  
                     Ennek megfelelően a Billion teljesíti az új exportáló gyártóként való figyelembevételhez szükséges mindhárom feltételt, ezért a kérelmet el kell fogadni. Következésképpen a kérelmezőre az eredeti vizsgálat mintájában nem szereplő együttműködő vállalatok tekintetében alkalmazandó dömpingellenes vámot kell kivetni.
                  
               
            Zhejiang Sanwei Material Technology Co., Ltd. (a továbbiakban: Sanwei)
         
         
                     (14)
                  
                  
                     Az új exportáló gyártóként való figyelembevételhez szükséges első feltétel tekintetében a Bizottság megállapította, hogy a kérelmező valóban nem exportált az Unióba az eredeti vizsgálati időszakban, mivel a Sanweit 2017 októberében alapították. Ezért és ellenkező bizonyíték hiányában a kérelmező teljesíti ezt a feltételt.
                  
               
                     (15)
                  
                  
                     Az új exportáló gyártóként való figyelembevételhez szükséges második feltétel tekintetében a Bizottság megállapította, hogy a Sanwei nem áll kapcsolatban az eredeti dömpingellenes intézkedések hatálya alá tartozó kínai exportáló gyártók egyikével sem. Ezenkívül a Bizottság megvizsgálta a Sanwei részvényeseit, melyek közül egyik sem tartozik az eredeti rendelettel bevezetett dömpingellenes intézkedések hatálya alá. Ezért a kérelmező megfelel ennek a feltételnek.
                  
               
                     (16)
                  
                  
                     Az új exportáló gyártóként való figyelembevételhez szükséges harmadik feltételt illetően a Bizottság megállapította, hogy a kérelmező 2021-ben, az eredeti vizsgálati időszakot követően exportált az Unióba. A Sanwei számlákat, csomagjegyzéket, hajóraklevelet és egy német vállalat által 2021-ben leadott megrendelésre vonatkozó fizetési elismervényt nyújtott be. Ezért a Sanwei teljesíti ezt a feltételt.
                  
               
                     (17)
                  
                  
                     Ennek megfelelően a Sanwei teljesíti az új exportáló gyártóként való figyelembevételhez szükséges mindhárom feltételt, és a kérelmet el kell fogadni. Következésképpen a kérelmezőre az eredeti vizsgálat mintájában nem szereplő együttműködő vállalatok tekintetében alkalmazandó dömpingellenes vámot kell kivetni.
                  
               D.   TÁJÉKOZTATÁS
         
                     (18)
                  
                  
                     A Bizottság tájékoztatta a kérelmezőket és az uniós gazdasági ágazatot azokról a lényeges tényekről és szempontokról, amelyek alapján helyénvalónak ítélte az eredeti vizsgálat mintájában nem szereplő együttműködő vállalatokra alkalmazandó dömpingellenes vámtétel alkalmazását a Fujian Billion Polymerization Fiber Technology Industrial Co., Ltd. és a Zhejiang Sanwei Material Technology Co., Ltd. esetében.
                  
               
                     (19)
                  
                  
                     A felek lehetőséget kaptak észrevételek benyújtására. Észrevételek nem érkeztek.
                  
               
                     (20)
                  
                  
                     Ez a rendelet összhangban áll az (EU) 2016/1036 rendelet 15. cikkének (1) bekezdése szerint létrehozott bizottság véleményével,
                  
               ELFOGADTA EZT A RENDELETET:
         
            1. cikk
            Az (EU) 2017/325 végrehajtási rendelet mellékletében szereplő kínai népköztársaságbeli exportáló gyártók jegyzéke a következő vállalattal egészül ki:
            
                        Vállalat
                     
                     
                        TARIC-kiegészítő kód
                     
                  
                        Fujian Billion Polymerization Fiber Technology Industrial Co., Ltd.
                     
                     
                        A977
                     
                  
                        Zhejiang Sanwei Material Technology Co., Ltd.
                     
                     
                        A977
                     
                  
         
            2. cikk
            Ez a rendelet az Európai Unió Hivatalos Lapjában való kihirdetését követő napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2022. június 22-én.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 176., 2016.6.30., 21. o.
         
         
            (2)  HL L 49., 2017.2.25., 6. o.
         
         
            (3)  HL L 315., 2010.12.1., 1. o.
         
         
            (4)  Az Orbis vállalati információk globális adatszolgáltatója, amely világszerte több mint 220 millió vállalatot fed le. Elsősorban magánvállalatokról és vállalati struktúrákról nyújt szabványosított információkat.
         
            (5)  https://www.oerlikon.com › ecoma › files › 2020-07_OBA_Billion_IDY_en.pdf.